Document ID: 31990R1760

*****
ΚΑΝΟΝΙΣΜΟΣ (ΕΟΚ) αριθ. 1760/90 ΤΗΣ ΕΠΙΤΡΟΠΗΣ
της 27ης Ιουνίου 1990
περί τροποποίησης του κανονισμού (ΕΟΚ) αριθ. 827/90 που καθορίζει τον κατάλογο των αντιπροσωπευτικών αγορών παραγωγής ορισμένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 17 παράγραφος 2,
Εκτιμώντας:
ότι μια επαλήθευση του κανονισμού (ΕΟΚ) αριθ. 827/90 της Επιτροπής (3) αποκάλυψε πως στο παράρτημα VII «Αχλάδια», όσον αφορά την Ισπανία, η αγορά της Murcia προστέθηκε από σφάλμα, και στο παράρτημα VIII «Επιτραπέζια σταφύλια», όσον αφορά την Ισπανία, πρέπει να προστεθεί η αγορά της Murcia·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 827/90 τροποποιείται ως εξής:
1. Στο παράρτημα VII «Αχλάδια», διαγράφεται η αντιπροσωπευτική ισπανική αγορά της Murcia.
2. Στο παράρτημα VIII «Επιτραπέζια σταφύλια», προστίθεται η αντιπροσωπευτική αγορά της Murcia.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1990.

Labels: 3
17
18